આ લોકો ક્યારેય અન્ય ધર્મના રીવાજો તો છોડો પરંતુ કુરીવાજો વિરુદ્ધ એક હરફ સુધ્ધાં ઉચ્ચારતા નથી. આ બધાને ‘કરવા ચૌથ’ પછાત લાગે છે પરંતુ ટ્રીપલ તલાક એમના માટે અભિવ્યક્તિની આઝાદી છે. જો વિરુષ્કા ઇટાલી જઈને લગ્ન કરે એ એમની અંગત ચોઈસ છે તો ભારતીય માન્યતા અનુસાર લગ્ન બાદ સેંથીમાં સિંદૂર પૂરવું કે નહીં એ અનુષ્કા શર્માની અંગત માન્યતા કેમ ન હોઈ શકે? કોઇપણ રીવાજ સારો છે કે ખરાબ, પ્રોગ્રેસીવ છે કે રીગ્રેસીવ એ બાદમાં નક્કી થશે અને વૈજ્ઞાનિક ધોરણે નક્કી થશે પરંતુ એક તરફ તમે કોઈના અંગત જીવન પર તરાપ મારી હોવાનો લોકો પર આરોપ મૂકીને ખુદ એ જ કામ કરો તો તમારી ક્રેડીબીલીટી કેટલી?